Univerzitet u Debrecenu
<s>Univerzitet u Debrecenu () je mađarski javni univerzitet čije je sedište u Debrecenu.</s><s>Univerzitet je najstarija institucija visokog obrazovanja u Mađarskoj sa neprekinutim djelovanjem još od 1538. godine.</s><s>Univerzitet je snažno fokusiran i na međunarodnu mobilnost pa je još 1986. uveo studij medicine na engleskom jeziku dok su danas brojni programi u cijelosti ili dijelom dostupni i na stranim jezicima.</s><s>Oko 6000 stranih studenata obrazuje se na Univerzitetu u Debrecenu dok institucija vodi i izdvojeni kampus za osnovne medicinske studije u Južnoj Koreji.</s>

<s>Istorija
Istorija Debrecenskog univerziteta započela je 1538. godine osnivanjem Kalvinističkog fakulteta u Debrecenu.</s><s>Tijekom vijekova svog postojanja fakultet je postao jedna od ključnih institucija visokog obrazovanja u Mađarskoj.</s><s>Početkom 20. vijeka fakultet je pretvoren u univerzitet, ali je institucija i dalje zadržala bliske veze i suradnju sa sada neovisnim Reformiranim teološkim fakultetom u Debrecinu današnjeg Kalvinističkog univerziteta.</s><s>Godine 1908. osnovana je Kalvinistička akademija za humanističke nauke, a 1912. osnovan je i Mađarski kraljevski univerzitet.</s><s>Univerzitet je bio podijeljen na teološki, pravni i umjetnički fakultet te na medicinsku školu.</s><s>Nastava je započela 1914. godine u starim zgradama Kalvinističkog univerziteta u Debrecenu.</s><s>1921. godine univerzitet je ponio ime Istvána Tisze, bivšeg mađarskog premijera, dok je 1932. dovršena i glavna zgrada kao najveća zgrada u gradu projektirana u eklektičnom i neobaroknom stilu.</s><s>U periodu komunizma univerzitet je doživio značajnije promjene izdvajanjem Kalvinističkog teološkog fakulteta, ukidanjem programa studija zapadnih jezika do 1956. i izdvajanjem Medicinskog fakulteta u zasebnu instituciju (sve do 2000. godine).</s><s>1952. godine Filozofski i Fakultet prirodnih znanosti mijenjaju naziv u Univerzitet Lajoš Košut koje će zadržati do 2000. godine.</s>

<s>Izvori</s>

<s>Vidi još
Lista univerziteta u Mađarskoj</s>

<s>Spoljašnje veze
  Debreceni Egyetem</s>

<s>Univerziteti u Mađarskoj
Asocijacija univerziteta Evrope</s>

